Gylfi Þór Sigurðsson var í aðalhlutverki hjá Everton í ensku úrvalsdeildinni í fótbolta í gærkvöld. Gylfi skoraði þá bæði mörk liðsins í 2-2 jafntefli á móti Tottenham.
Harry Kane kom Tottenham yfir í leiknum en á 27. mínútu en Gylfi jafnaði með marki úr vítaspyrnu skömmu síðar. Á 62. mínútu kom Gylfi Everton svo yfir þegar hann afgreiddi fyrirgjöf Seamus Coleman í fyrstu snertingu. Sérlega glæsilegt mark.
Sagði Gylfi í viðtali við Sky Sports eftir leikinn í gær, ánægður með fyrirgjöfina og hvernig honum tókst að stýra henni beinustu leið í markið án þess að láta varnarmenn Tottenham hafa áhrif á sig. Markið dugði þó ekki til sigurs því Harry Kane jafnaði fyrir Tottenham á 68. mínútu í 2-2 og þar við sat. Liðin eru í 7. og 8. sæti ensku úrvalsdeildarinnar, en láta sig þó bæði áfram dreyma um sæti í Evrópukeppni á næstu leiktíð.
Íslenska kvennalandsliðið í handbolta spilar í dag fyrri umspilsleik sinn við Slóveníu um laust sæti á HM. Leikurinn hefst klukkan hálffjögur og verður sýndur á RÚV en upphitun fyrir leikinn í dag hefst klukkan þrjú. Liðin mætast svo aftur á Ásvöllum í Hafnarfirði á miðvikudagskvöld. Liðið sem skorar fleiri mörk samanlagt vinnur sér inn sæti í lokakeppni heimsmeistaramótsins sem verður haldin á Spáni í desember. Ísland hefur aðeins einu sinni komist á HM kvenna í handbolta. Það eru komin tíu ár síðan, því þar var síðast á HM 2011 í Brasilíu. Arnar Pétursson landsliðsþjálfari Íslands segir HM draum Íslands raunhæfann.
Gylfi Þór Sigurðsson fór á kostum með Everton í ensku úrvalsdeildinni í fótbolta í gærkvöld. Og kvennalandslið Íslands í handbolta spilar mikilvægan leik við Slóveníu í umspili fyrir HM í dag.